
    Z A P I S N I K
                 47. sjednice Vijeća Mjesnog odbora Peščenica,
        03.12.2024 u prostorijama mjesnog odbora PEŠČENICA,
        s početkom u 18:00 sati


NAZOČNI ČLANOVI VIJEĆA: 

Nina Šantić, Goran Kršnjavi , Sanja Balenović, Tomislav Hendija, Dean Joketović, Vlatka Bajzek Osman, Višnja Ferenčak

NENAZOČNI ČLANOVI VIJEĆA: 

[bookmark: _heading=h.tyjcwt]OSTALI NAZOČNI: 

Zdenko Krpina , službenik u Gradskom uredu za mjesnu samoupravu, civilnu zaštitu i sigurnost PU Peščenica-Žitnjak


[bookmark: _heading=h.1fob9te]Predsjedava Nina Šantić, predsjednica Vijeća.

	Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 47. sjednicu Vijeća Mjesnog odbora.

	Bez rasprave, jednoglasno Vijeće prihvaća tekst Zapisnika 46. sjednice Vijeća, održane 19.11.2024.bez izmjena.


	Vijeće jednoglasno utvrđuje

D N E V N I   R E D

   1. Donošenje Plana potreba  MO Peščenica za 2025.godinu
   2. Aktualna komunalna problematika.
   3. Razno: izvješća , pitanja i prijedlozi




Ad. 1. Donošenje Plana potreba MO Peščenica za 2025.godinu

Nakon rasprave Vijeće jednoglasno donosi Plana potreba MO Peščenica za 2025.godinu










PLAN 

potreba za aktivnostima, programima i projektima unapređenja kvalitete života građana 

Mjesnog odbora Peščenica u 2025.
Članak 1. 

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

1. DRUŠTVENI ŽIVOT I KULTURA  

Naziv aktivnosti:   Dan MO Peščenica – „Dan Stare Pešče“

Opis aktivnosti  

Društveno kulturna, obrazovna i sportska manifestacija u kojoj sudjeluju škole, vrtići, centri, ustanove, sportska društva, udruge i pojedinci  koje djeluju na MO Peščenica sa ciljem međusobnog povezivanja i suradnje kao i predstavljanja svog rada i programa stanovnicima kvarta i povezivanja s lokalnom zajednicom.  U programu sudjeluju sve generacije, od djece vrtićke dobi (DV Duga) srednjoškolci ( III. gimnazija, PTT škola, Škola za Cestovni promet, Učenički dom Maksimir, Ustanova  "Vinko Bek" ) i mali školarci (OŠ Dragutina Kušlana) kroz sportske turnire (nogomet, košarka, odbojka, štafeta, streljaštvo i streličarstvo, ping-pong)  i razne radionice (radionica Bijeli štap, radionica Pijane naočale i dr.).  Također su kroz MU uključeni i umirovljenici predstavljanjem svojih likovnih, dramskih i literarnih ostvarenja te kroz razna zdravstvena savjetovališta kao i čagu za rokere u najboljim godinama uz živu muziku. Nismo zaboravili niti naše najbolje prijatelje, kućne ljubimce te se bira i "Naj pes Pešče"

Cilj aktivnosti 

Prezentiranje rada kulturno umjetničkih društava, zborova, udruga, škola, vrtića i pojedinaca koji djeluju na području MO Peščenica. Povezivanje, druženje i zabava svih sudionika, te poticanje stanovnika na aktivnije sudjelovanje u zajednici i kvalitetnije življenje uključivanjem u rad kulturno umjetničkih društava, zborova i udruga koje su se predstavile.

Datum održavanja: 18.10.2025.

Procijenjena vrijednost : 2.943,15 EUR

Naziv aktivnosti:  Družionica - društvene igre za stare i mlade

Opis aktivnosti  - Igranje društvenih igara u prostoru MO Peščenica
Cilj aktivnosti 
Poticanje na druženje stanovnika mjesnog odbora. Cilj igranja modernih društvenih igara je potaknuti umirovljenike na kreativno razmišljanje, povećati koncentraciju, potaknuti strateško mišljenje i na razne druge načine pokrenuti umirovljene sive stanice.

Datum održavanja 
Utorkom u MO Peščenica

Procijenjena vrijednost  420,00 EUR


2. SPORT I REKREACIJA

Naziv aktivnosti 
Dan MO Peščenica –„ Dan Stare Pešče“

Opis aktivnosti 
Sportski turniri u sklopu održavanja „Dana Stare Pešče“

Cilj aktivnosti 
Povezivanje škola koje djeluju na kvartu te promicanje zdravog načina života.

Datum održavanja
18.10.2025.

Procijenjena vrijednost  619,50 EUR

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.
Članak 4. 

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.


Ad.2. Aktualna komunalna problematika.


· Orezivanje stabala u parku na lokaciji Kušlanova 50 b
· Popis, pregled i uređenje svih atomskih i drugih skloništa na području MO Peščenica
· Revizija povlaštenih parkirnih mjesta HVIDR-e u Galovićevoj 8 

Nakon rasprave Vijeće jednoglasno donosi


ZAKLJUČAK
O rješavanju aktualne komunalne problematike 


Vijeće mjesnog odbora Peščenica , predlaže Vijeću Gradske četvrti Peščenica Žitnjak da od nadležnog gradskog tijela zatraži 

Orezivanje stabala au parku na lokaciji  Kušlanova 50 b

Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

ZAKLJUČAK
O rješavanju aktualne komunalne problematike 


Vijeće mjesnog odbora Peščenica , predlaže Vijeću Gradske četvrti Peščenica Žitnjak da od nadležnog gradskog tijela zatraži 

Popis, pregled i uređenje atomskih i ostalih skloništa na  području MO Peščenica

Ovaj zaključak dostavit će se Vijeću Gradske četvrti Peščenica-Žitnjak na daljnje postupanje 

ZAKLJUČAK
O rješavanju aktualne komunalne problematike 


Vijeće mjesnog odbora Peščenica ,  predlaže Vijeću Gradske četvrti Peščenica Žitnjak da od nadležnog gradskog tijela zatraži 

1. Revizija povlaštenih parkirnih mjesta HVIDR-e u Galovićevoj  8
Vijeće predlaže da  HVIDR-a ima rezervirana mjesta od 8:00 – 16:00, a nakon toga da parkirna mjesta budu slobodna za  ostale stanare.
2. Postavu  table  s vremenom korištenja !
 
Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.
 
[bookmark: _GoBack]
Ad. 3.   Razno: izvješća, pitanja i prijedlozi.


Predsjednica Vijeća Nina Šantić, ističe da su za izvješća od Gradskog ureda za mjesnu samoupravu, promet, civilnu zaštitu i sigurnost zaprimili:

· Informaciju – prijedlog uspostave pješačkog prijelaza u Čerininovoj  kod kbr 8/1 i 21
· Informaciju o vraćanju koša za smeće na glavnom ulazu u III. gimnaziju
· Informacija – Rješenje za postavu prometnih znakova u Štriginoj kod kbr.19
· Informacija – Rješenje – sječa topola Galovićeva 6 
· Informacija – Rješenje -  sječa koprivića Harambašićeva 40 a 
· Informacija – Rješenje – slijepa ulica Štrigina kod raskrižja s Čerininovom

Predsjednica Vijeća Nina Šantić nadalje  ističe  da se uz  dostavljena  Rješenje koje dobivaju od Gradskih tijela  nedostaju slike situacija a navode se kao prilog Rješenja .

Budući da više  nije bilo dodatnih pitanja niti prijedloga Vijećnika, predsjednica zaključuje sjednicu.

Dovršeno u  19.15 sati.

Slijedeća sjednica Vijeća zakazana je za 14.1.2025.

KLASA:024-08/24-003/2425
URBROJ:251-13-11-11/003-24-2
Zagreb, 3. prosinca 2024.




Zapisnik sastavio
Zdenko Krpina			                  


   Predsjednica
   			                     			Vijeća Mjesnog odbora Peščenica  

								              Nina Šantić
 				                                                                                           
